ഖത്തറിന്െറയും നല്ല പാട്ടുകാരന് അരനൂറ്റാണ്ടോളം മാപ്പിളപ്പാട്ട് ആലാപനരംഗത്ത് ഒന്നാമനായി അരങ്ങുവാണ വി.എം. കുട്ടിയുടെ വിയോഗത്തോടെ ഒരു യുഗത്തിനാണ് തിരശ്ശീല വീണത്. ഖത്തറുമായി കുട്ടി മാഷിന് ഈടുറ്റബന്ധമുണ്ട്. എത്രയോ തവണ അദ്ദേഹവും സംഘവും ഈ അനുഗൃഹീത മണ്ണിലിറങ്ങുകയും മാപ്പിളഗാന വേദികളില് നിറഞ്ഞാടുകയും ചെയ്തു. ഖത്തറിലെ മാപ്പിള ഗാനാസ്വാദകര്ക്ക് ഒരിക്കലും മറക്കാനാവാത്ത സംഗീതരാവുകളെത്ര. അക്കാര്യത്തില് മുഹമ്മദ് ഈസ എന്ന സംഘാടകന്െറ സംഭാവനകള് ശ്രദ്ധേയമാണ്. ഖത്തറില് മഷോടൊത്തുണ്ടായ സഹവാസങ്ങള് ആ രംഗത്ത് പ്രവര്ത്തിക്കുന്ന പലര്ക്കും മറക്കാനാവാത്ത ഓര്മകളാണ്. വ്യക്തിപരമായി, കുട്ടി മാഷുമായി പല സന്ദര്ഭങ്ങളിലും ഒന്നിച്ചിരിക്കാനും ആശയവിനിമയം നടത്താനും അവസരമുണ്ടായിട്ടുണ്ട്. 2006ല് മലപ്പുറം ജില്ല വെല്ഫെയര് അസോസിയേഷന് മംവാഖ് സംഘടിപ്പിച്ച മാപ്പിളപ്പാട്ട് സെമിനാര് ഓര്ത്തുപോകുന്നു. മാപ്പിളപ്പാട്ട് വിചാര രംഗത്തെ സുപ്രധാന കല്വെപ്പായി ആ സംരംഭത്തെ മാഷ് പലപ്പോഴും എടുത്തുപറയുമായിരുന്നു.അന്ന് മാഷോടൊപ്പം പരേതരായ കെ.എം. അഹ്മദ് കാസര്കോട്, എസ്.എ. ജമീല്, എരഞ്ഞോളി മൂസ എന്നിവരും ടി.കെ. ഹംസ, ഫൈസല് എളേറ്റില്, യതീന്ദ്രന് മാസ്റ്റര് തുടങ്ങിയ ഇപ്പാേഴും മാപ്പിളപ്പാട്ട് ഗവേഷണരംഗത്ത് വ്യാപൃതരായ പ്രതിഭാധനരും ആ സെമിനാറില് പങ്കെടുത്ത് പ്രഭാഷണം നിര്വഹിക്കുകയുണ്ടായി. ദോഹയിലെ മറക്കാനാവാത്ത ഒരു സാംസ്കാരികാനുഭവമായിരുന്നു അത്. ആ സെമിനാറിലൂടെയാണ് ഫൈസല് എളേറ്റിലിനെപ്പോലെ ശ്രദ്ധേയരായ പലരുടെയും താരോദയം സംഭവിച്ചത്. പിറ്റേന്ന് നടന്ന മാപ്പിളപ്പാട്ട് മേഖലയിലെ പഴയപുതുതലമുറകള് തമ്മിലുള്ള മത്സരം ഖത്തറില് ഏറെ ആഘോഷിക്കപ്പെട്ടു. കുട്ടി മാഷ് അതില് സജീവമായി പങ്കെടുത്തിരുന്നു. ഒരുഭാഗത്ത് മാഷും എരഞ്ഞോളി മൂസയും സിബല്ല സദാനന്ദനും പീര് മുഹമ്മദും റംല ബീഗവും മറുപക്ഷത്ത് ഫസീലയും റഹ്നയും കണ്ണൂര് ഷെരീഫും ഐ.പി. സിദ്ദീഖും ബെന്സീറയും അണിനിരന്ന് ഇശലുകള് കെട്ടഴിച്ച മത്സരം ഇരുപക്ഷവും തുല്യ പോയന്റ് നേടി സമനിലയില് കലാശിക്കുകയായിരുന്നു. തുടര്ന്നുള്ളൊരു ദിവസം ആ സംഘമൊന്നടങ്കം മാഷുടെ നേതൃത്വത്തില് ദോഹ മദ്റസയിലെ വിദ്യാര്ഥികളുമായി സംവദിച്ചത് മറ്റൊരു ഹൃദ്യമായ അനുഭവമായി. പിന്നീട് വര്ഷങ്ങള്ക്ക് ശേഷം മാപ്പിളപ്പാട്ട് നായകന്മാര്ക്കായി മംവാഖ് ഏര്പ്പെടുത്തിയ ആദരിക്കല് ചടങ്ങിലും കുട്ടി മാഷ് പങ്കെടുത്ത് ആദരവും ഉപഹാരവും ഏറ്റുവാങ്ങുകയുണ്ടായി. പ്രായമേറെ ചെന്ന ജീവിതഘട്ടത്തില് ആ രാത്രിയിലും സംകൃത പമഗിരി പാടിത്തിമിര്ത്ത് അദ്ദേഹം സദസ്സിനെ കൈയിലെടുത്തത് ഓര്ക്കുന്നു. വി.എം. കുട്ടിവിളയില് ഫസീല കൂട്ടുകെട്ടിലൂടെ താരമായി ഉദിച്ചുയരുകയും പിന്നീട് ആയിരക്കണക്കിന് വേദികളെ ശബ്ദമാധുര്യത്താല് ധന്യമാക്കുകയും മാപ്പിളപ്പാട്ട് ഗവേഷകനായി ജീവിതത്തിന്െറ അവസാനഭാഗം ജ്വലിപ്പിച്ചു നിര്ത്തുകയും ചെയ്ത കുട്ടി മാഷിനെ പരാമര്ശിക്കാതെ ആര്ക്കും മാപ്പിളപ്പാട്ടിന്െറ ചരിത്രമെഴുതാനാവില്ല. അതില് ഖത്തറിനും ദോഹക്കും ഒരിടമുണ്ടാവും. ഹുസൈന് കടന്നമണ്ണ